
Ii.  B.  §. 


Qui  artis  alicujus  a  prisca  aetate  profectae,  origines  atque 
primordia  perscrutari  studet,  nequaquam  facili  negotio  ex 
rudi  indigestaque  mole  traditionum,  quibus  recte  fides  ha¬ 
beri  nullo  modo  potest,  distinctam  atque  ab  opinionibus 
temere  conceptis  prorsus  liberam  componere  valebit  histo¬ 
riam,  quippe  quum  non  raro,  ubi  ex  scriptis  veterum  anti¬ 
quissimorum  temporum  historiam  enarrantium  certa  et  vera 
momenta  haurire  non  amplius  posse  arbitratur,  ad  conjec¬ 
turas  statuendas  confugere  coactus  sit.  Quid  mirum  igitur, 
si  artis  obstetriciae  historiam  scripturus,  quoniam  paene 
nihil  certi  de  hujus  artis  origine  a  veteribus  delatum  est  no¬ 
bis,  suas  tantummodo  de  obstetriciae  primordiis  persequi- 
tur  opiniones?  Ut  autem  tantum  istud  spatium  ab  ori¬ 
gine  artis  obstetriciae  usque  ad  nostros  dies  facilius 
animo  comprehendamus,  totum  spatium  in  certas  periodos 
dividamus  necesse  est.  Antiquissimis  temporibus  medicos 
partim  parvam  tantummodo  rationem  habuisse  artis  obstetri¬ 
ciae,  partim  eam  prorsus  neglexisse,  satis  notum  est. 


Seriore  tempore  haec  ars  a  chirurgis  pro  parte  chirurgiae 

* 

habita,  non  satis  accurate  dijudicata  et  nonnisi  quoad  ope- 
rativam  partem  exculta  est.  Recentiore  tempore  ah  initio 
saeculi  decimi  octavi  tandem  viri  docti  vim  et  gravitatem 
obstetriciae  intelligere  coeperunt;  itaque  ars  nostra  brevi 
tempore  valde  locupletata  et  illustrata  est.  Sicut  autem 
historia  universalis  plerumque  in  tria  tempora  dividitur, 
ita  etiam  in  tota  artis  obstetriciae  historia  tria  spatia  oriun¬ 
tur,  nimirum  historia  priscae,  mediae  et  recentioris  aeta¬ 
tis.  Primum  spatium  historiam  ab  antiquissimis  tempori¬ 
bus  usque  ad  Arabes  sive  usque  ad  saeculum  septimum  p. 
Ch.  n.  continet;  alterum  spatium:  a  saeculo  septimo  usque 
ad  initium  saeculi  decimi  octavi;  tertium  denique  stadium 
a  saeculo  decimo  octavo  usque  ad  nostros  dies  procedit. 
Ceterum  L.  B.  ut  aequo  animo  de  hisce  judicet,  observan¬ 
tissime  oro  rogoque. 


Ab  antiquissimis  temporibus  usque 
ad  saeculum  septimum  p.  Cii.  n. 

Sunt,  qui  putent,  historiam  artis  obstetriciae  easdem 
origines  habere  atque  historiam  medicinae  universalis.  Tan¬ 
tum  autem  abest,  ut  haec  opinio  vera  sit,  ut  certis  argu¬ 
mentis  et  rationibus  facile  possimus  comprobare,  artem  oh- 


stetriciam  prius  ortam  esse,  quam  artem  medicam.  Homi¬ 
nes  enim,  quorum  bona  valetudo  turbata  est,  arte  medica 
utuntur  eo  consilio,  ut  corporis  conditio  aut  causis  inter¬ 
nis  aut  externis  immutata  ad  normalem  reducatur  statum. 
Ars  obstetricia  autem  ad  normalem  mulieris  statum  pertinet 
maxime  id  spectans,  ut  quidquid  mulieri  parturienti  noxium 
esse  possit,  abstineatur  et  partus  bene  procedat.  Ac  certe 
nemo  erit,  qui  contendere  audeat,  mulierem  parturientem 
pro  aegrota  esse  habendam.  Semper  aliquis  parienti  auxilio 
esse  debet,  etiamsi  omnia  justo  modo  processerint,  et  ad 
excipiendum  infantem,  et  ad  dissecandum  funiculum  umbi¬ 
licalem;  et  hoc  tamdiu  jam  factum  est,  quamdiu  homines 
foetus  ediderunt.  Verum  enim  vero  ex  omnibus  scriptis  ve¬ 
terum  de  hac  re  disserentium  satis  apparet,  homines  anti- 
.  .  . 

quissimis  temporibus  non  tam  multis  morbis  fuisse  ob¬ 
noxios,  immo  plerumque  usos  esse  bona  corporis  valetu¬ 
dine  usque  ad  diem  supremum,  et  si  quis  in  morbum  in¬ 
ciderit,  a  natura  nullis  medicamentis  adhibitis  aegrotum  esse 
sanatum.  Artem  obstetriciam  autem  jam  primos  homines 
quodammodo  exercuisse,  nemo  infitiabitur,  quamobrem 
Joh.  Zachar.  Platner  Adamum  principem  rcov  [xctuvov rcov  xcd 
tcop  oiicpaXoro^cov  appellat,  nam  primae  parienti  mulibriter 
ingemiscenti  nemo  opem  ferre  potuit  praeter  eum.  Ex  anti¬ 
quissimorum  scriptorum  monumentis  discimus,  feminas  so¬ 
las  parturientibus  adstitisse,  nam  verecundiam  muliebrem  de- 


decus  sibi  a  virorum  ministerio  metuisse,  non  dubium  est. 
Exposuerunt  veteres  aegrotos  morbis  perniciosis  laborantes 
in  vias  publicas,  ut,  si  quis  accederet  illorum  morborum 
curationis  peritus,  variis  consiliis  et  medicationibus  aegrotos 
conservaret.  Mulier  autem ,  si  parturientem  sese  putabat, 
ad  intimum  et  remotissimum  conclave  recedebat,  dolores 
suas  nulli  querens  nisi  feminae  experientia  doctae  soli  auxi- 
lianti.  Ita  per  multa  saecula  feminae  artem  obstetriciam 
exercuerunt.  In  Sacri  Codicis  primo  libro,  qui  rerum 
orgines  recenset,  commemorantur  obstetrices,  quarum  al¬ 
teri  S  y  p  h  r  a ,  alteri  P  h  y  a  nomen  erat.  Etiam  in  tota  My- 
thologia  Graecorum  deas,  quarum  E  i  1  e  i  t  h  y  i  a  primaria 
fuerit,  obstetricum  munere  functas  esse,  inter  omnes  con¬ 
stat.  De  arte  obstetricia  Israelitarum  vetus  testamen¬ 
tum  nos  certiores  facit,  sed  ex  illis  locis  intelligimus  artem 
nostram  tunc  temporis  admodum  imperfectam  fuisse.  Ob¬ 
stetrices  nullam  neque  de  pelvi  muliebre,  neque  de  mecha¬ 
nismo  partus  habuerunt  cognitionem,  quamobrem  omnia 
naturae  committere  consueverunt,  nil  nisi  patientiam  et 
quietem  parturienti  suadentes.  Ita  non  dubium  est,  quin 
multae  parturientes,  quibus  auxilium  opera tivum  opus  fuerit, 
propter  ignorantiam  atque  cunctationem  obstetricum  sub 
laboriosissimis  nixibus  acerbissimisque  doloribus  auxilio  de¬ 
stitutae  animam  efflaverint. 

Graeci,  qui  in  litteris  artibusque  excolendis  certe 


principem  inter  omnes  gentes  antiquiores  locum  tenebant, 
etiam  arti  obstetriciae  majorem  auctoritatem  tribuerunt,  quam¬ 
vis  obstetricum  agendi  ratio  nobis  non  satis  nota  sit.  Ex 
scriptis  Hippocraticis  autem,  primis  monumentis  artis  me¬ 
dendi  Graecorum,  discimus,  obstetrices  artem  suam  exer¬ 
centes  jam  illis  temporibus  certas  leges  secutas  esse,  et  me¬ 
dicamina  ordinavisse,  et  diaetam  praescripsisse,  et  certis 
operationibus  obstetriciis  usas  esse.  Etiamsi  Graecis  nulla 
lex  data  sit  Romanorum  legi  regiae  similis,  tamen  sectio¬ 
nem  Caesaream  post  matris  mortem  saepius  esse  institutam, 
satis  probabile  est.  Luci  anus ,  qui  in  Dialogis  deorum 
Mythologiam  Graecorum  in  ludibrium  vertere  studet,  com¬ 
memorat  sectionem  caesaream  dicens:  epe  de  xtlevH  ava- 
repovTcc  rijv  yaaxega  rijg  yvvcanog,  avccxojAiocu  artkhg  exi 
avxcg  xo  eppQvov  ejtxa^rjncciov.  Ex  hoc  aliisque  locis  facile 
apparet,  hanc  operationem  antiquissimam  esse;  nusquam 
vero  nobis  dictum  est,  num  obstetrices,  an  medici,  an  servi 
eam  perfecissent.  Obstetrices  tamen  apud  Graecos  non  ex 
infima  multitudine  fuisse,  ex  eo  disci  potest,  quod  Socrates, 
magnus  ille  philosophus,  dum  veritatem  per  quaestiones 
propositas  elicere  laborat,  cum  obstetrice  comparetur,  et  is 
se  filium  esse  obstetricis  generosae  Ph  aena  retae  profi¬ 
teatur. 

Venio  nunc  ad  illustrissimum  antiquitatis  medicum,  qui 
primus  praecepta  et  doctrinam  artis  medicae  litteris  manda- 


vit.  Quemadmodum  ars  nulla  est,  quae  inter  antiquos  au¬ 
ctore  suo  non  gaudeat,  ita  ars  medica  Hippocrate  merito 
gloriatur,  qui  peritissimus  naturae  interpres  veram  morbo¬ 
rum  medicinam  non  solum  primus  aequales  suos  docuerit, 
sed  praecepta  etiam  tam  perspicua  et  certa  posteritati  re¬ 
liquerit,  ut  omnium  gentium  saeculorumque  consensu  medi¬ 
corum  princeps  et  magister  sit  censendus.  Vixit  Hippocra¬ 
tes  saeculo  tertio  a.  Ch.  n;  sed  non  omnia  scripta,  quae 
Hippocratica  vocantur,  auctore  Hippocrate  gaudent;  alia 
enim  a  filiis  ejus  Thessalo  et  Dracone ,  alia  ab  hominibus 
ignotis  composita  sunt.  Nihilosecius  viri  docti  judicabant, 
quae  genuina  essent,  quaeque  subdititia  atque  inter  illos 
principem  locum  obtinent  Aphorismi.  Ibi  multa  de 
morbis  mulierum,  de  menstruationis  anomaliis,  de  abortu, 
de  signis  conceptionis  etc.  dicta  sunt.  Quamquam  non¬ 
nullae  opiniones  ridiculae  in  Aphorismis  insunt,  ut  prae¬ 
notiones,  utrum  puer,  an  puella  utero  feratur,  et  alia  hu¬ 
jus  generis,  tamen  facile  ex  iis  intelligimus ,  Hippocratem 
multum  cogitavisse  de  arte  obstetricia;  gravissimum  jam 
cognovit  signum  graviditatis  dicens:  „quaecunquc  uterum 
gestant,  bis  osculum  uterorum  clausum  est,“  unde  conclu¬ 
dere  possumus,  explorationem  digitalem  ab  Hippocrate  esse 
institutam.  In  optimo  ejus  opusculo  de  aere,  aquis  et  locis 
atque  in  secundo  Praedictorum  libro  nonnulla  de  concep¬ 
tione,  de  uteri  sana  perversaque  conditione,  de  mammarum 


functionibus  commemorantur.  Omnia  autem  Hippocratis 
scripta  nos  docent,  etiam  illis  temporibus  obstetrices  solas 
parturientibus  adfuisse  neque  nisi  ad  perturbationes  dyna- 
micas  sanandas  medicorum  auxilium  expostulatum  esse, 
quam  ob  causam  tantummodo  physiologico  -  pathologicam 
artis  obstetriciae  partem  paululum  excultam  esse  verosimile 
est.  In  libris  Hippocraticis  sub  dititiis  (de  septi- 
mestri  partu,  de  octimestri,  de  genitura,  de  natura  pueri, 
de  morbis  mulierum ,  de  sterilibus)  non  pauca  ad  artem 
obstetriciam  spectantia  inveniuntur.  Normalis  ibi  vocatur 
partus,  si  caput  praemittitur;  abnormis,  si  pedes  aut  genua 
foetus  antecedunt.  Secundinas  autem,  si  sponte  post  par¬ 
tum  non  mox  ejiciantur,  minime  removendas  neque  placen¬ 
tam  digitis  immissis  solvendam  esse,  in  illis  libris  praescri¬ 
bitur,  nam  plerumque  putrescere  dicuntur  secundinae  sexto 
aut  septimo  die,  quo  facto  sponte  exeant.  Commemoratur 
praeterea  perforationis  methodus  satis  rudis ,  atque  \iayai- 
qiov,  culter  falcatus,  nUaxqov  forceps  ad  ossa  confringenda, 
eluvoTrjQ,  uncus  ad  extrahendum  foetum  ibi  describuntur. 
Porro  superstitiosa  et  vana  superfoetationis  theoria  exponi¬ 
tur.  Haec  de  scriptis  Hippocraticis  subdititiis  sufficiant, 
Videmus  autem,  unam  tantummodo  medicos  perfecisse  ope¬ 
rationem  obstetriciam,  exsectionem  foetus  adhibitis  illis  tri¬ 
bus  instrumentis.  Quid  igitur  mirum  est,  quod  medici  ar- 


tem  obstetriciam  tunc  temporis  exercentes  tam  rudem,  parvi 
aestimati  sunt? 

Aristoteles  in  historia  naturali  animalium  nonnihil  de 

/ 

catameniis  mulierum  et  de  graviditate  bene  exponit;  quae 
autem  de  sterilitate,  de  anatomia  genitalium  muliebrium,  de 

i 

partu  serotino  litteris  mandavit,  partim  imperfecta,  partim 
inepta  sunt. 

Transgredior  nunc  ad  Romanos ,  qui  ab  initio  et  medi¬ 
cinam  et  artem  obstetriciam  parum  aestimaverunt, 
propterea  quod  primi  eorum  medici  e  Graecia  Romam 
venerant,  qui  artem  suam  satis  mancam  impie  et  inhoneste 
exercuisse  dicuntur ,  de  qua  re  Plinius  copiosius  verba  facit. 
Mulieres  gravidae  a  numinibus  divinis  auxilium  implorare, 
iisque  vota  et  sacrificia  facere  solebant.  Privilegiis  multis 
gravidae  utebantur  legitimis,  neque  morte  mulctabantur, 
neque  ad  judicium  vocabantur,  si  flagitium  aliquod  admise¬ 
rant.  Parturientibus  obstetrices  simul  cum  servarum  co¬ 
horte  opem  ferebant,  easque  consolabantur.  Neonati  autem 
ab  ancillis  lavati  nudi  in  solo  deponebantur,  quo  facto  pater 
filium  vel  filiam  agnoscens  solemniter  tollebat  servisque  tra¬ 
debat  vestibus  tegendum.  A  nutricibus  deinde  liberi  edu¬ 
cabantur.  Favorinus  primus  puerperis  Romanis  lactandi 
officium  commendat,  dicens*):  „Oro  te  mulier  integram 


*)  Aul.  Gellius  Lib.  XII.  c.  I. 


matrem  esse  filii:  quocl  est  enim  hoc  contra  naturam  imper¬ 
fectum  atque  dimidiatum  matris  genus,  peperisse,  ac  sta- 
tim  ab  se  abj  ecisse?  aluisse  in  utero  sanguine  suo  nescio 
quid  quod  non  videret:  non  alere  nunc  suo  lacte,  quod  vi¬ 
deat,  jam  viventem,  jam  hominem,  jam  matris  officia  im¬ 
plorantem?  an  tu  quoque  putas  naturam  feminis  mamma¬ 
rum  ubera,  quasi  quosdam  naevulos  venustiores,  non  libe¬ 
rum  alendorum,  sed  ornandi  pectoris  causa  dedisse?  Sic 
enim  quod  a  vobis  scilicet  abest,  pleraeque  istae  prodigiosae 
mulieres  fontem  illum  sanctissimum  corporis,  generis  hu¬ 
mani  educatorem,  arefacere  et  exstinguere  cum  periculo 
quoque  aversi  corruptique  lactis  laborant,  tamquam  pulchri¬ 
tudinis  sibi  insignia  devenustet.a  Praeterea  commemoranda 
est  lex  regia  a  Numa  Pompilio  Romanis  data,  quam  in 
pandectis  descriptam  legimus.  Vetat  enim  lex  regia,  mulie¬ 
rem  quae  praegnans  mortua  sit,  humari,  antequam  partus 
ei  excidatur:  qui  contra  fecerit,  spem  animantis  cum  gra¬ 
vida  peremisse  videtur. 

Aulus  Cornelius  Celsus ,  qui  aetate  Augusti  Romae 
vixit,  nonnulla  de  re  obstetricia  nobis  tradidit.  Ubi  obste¬ 
trices  partum  sublevare  et  perficere  non  poterant,  chirurgi 
arcessebantur,  ut  chirugica  ope  adhibita  feminas  partu 
liberarent.  Hi  matris  vitam  ante  omnia  conservare  tentan- 
tes ,  foetus  viventis  non  magnam  habebant  rationem.  Celsus 
ex  scriptis  Hippocraticis  optima  quaeque  enotavit,  praeter- 


ea  autem  multa  nova  addidit.  Loquitur  de  versione  foetus 
in  caput  et  in  pedes,  qua  cum  posteriore  operatione  extrac¬ 
tionem  foetus  statim  conjunxit.  Optime  deinde  describit, 
quomodo  exploratio  digitalis  et  quomodo  ad  versionem  fa¬ 
ciendam  manus  inducenda  sit.  Inter  eos  scriptores ,  qui 
postea  de  re  obstetricia  disseruerunt,  C .  Plinius  Secundus 
major ,  Rufus  Ephesius,  Soranus,  Moschion  memoratu 
digni  sunt.  Invenimus  in  scriptis  eorum  anatomicam  par¬ 
tium  genitalium  muliebrium  descriptionem  partim  veram, 
partim  ineptam;  fundus  (avy^v) ,  collum  (zQay/jXog)  et  ori¬ 
ficium  uteri  (vQccyrjXov  zo  oropcc)  jam  commemorantur.  So¬ 
ranus  multa  de  signis  virginitatis  et  de  morbis  mulierum 
narrat.  Moschion  denique,  qui  „de  mulierum  passionibus44 
scripsit,  primum  enchiridion  obstetricibus  tradidit,  in  quo 
praeter  anatomicam  partem,  etiam  de  victu  et  regimine  gra¬ 
vidarum,  parturientium  et  neonatorum  simulque  de  obste¬ 
tricum  officiis  nonnihil  affert.  Obstetricem  esse  dicit  mulie¬ 
rem  omnia,  quae  ad  feminas  spectent,  edoctam,  immo  et 
artis  ipsius  medendi  peritam :  ita  ut  illarum  omnium  mor¬ 
bos  commode  curare  valeat.  Facultas  concipiendi  secundum 
Moschii  doctrinam  cognoscitur  ex  menstruorum  fluxu,  ex 
justo  uteri  situ,  ex  corporis  totius  animique  bona  valetudine; 
conceptio  autem  ipsa  facta  videtur  esse,  ubi  coitum  sequa¬ 
tur  horripilatio,  ubi  orificium  uteri  claudatur,  ubi  sperma 
virile  remaneat.  Deinde  etiam  ibi  sedilis  obstetricii,  cathe- 


drae  similis  cum  semilunari  excavatione,  ut  illuc  foetus  ex¬ 
cidere  possit,  mentio  fit.  Jam  Moschion  docet,  duas  liga¬ 
turas  funiculi  umbilicalis  esse  faciendas ,  inepte  autem  addit, 
ne,  quae  peperit  ipsa,  haemorrhagiam  sustineat.  Praecepta 
denique  nonnulla  puerperarum  regimen  atque  lactationem 
spectantia  exponuntur. 

Sub  finem  saeculi  secundi  p.  Ch.  n.  celeberrimus  Ro¬ 
manorum  tunc  temporis  medicus,  Claudius  Galenus  vixit, 
cujus  libri  postea  tanta  auctoritate  gaudebant,  ut  per  quin¬ 
decim  fere  saecula  integra  praestantissimi  nec  unquam  su¬ 
perandi  haberentur.  Quaestiones  anatomico  -  physiologicas 
de  utero ,  de  generatione  et  de  conformatione  foetus ,  mira¬ 
bili  ingenii  acumine  instituit,  etiamsi  superstitiosam  Hippo¬ 
cratis  opinionem  sequeretur,  pueros  in  dextro,  puellas  in 
sinistro  uteri  latere  formari.  Praeterea  etiam  inepte  de 
duabus  arteriis  duabusque  venis  in  funiculo  umbilicali  obviis 
loquitur.  In  libris  de  uteri  dissectione,  de  semine,  et  de 
foetuum  formatione,  de  septimestri  partu  et  aliis  multae 
graves  atque  egregiae  opiniones  artem  obstetriciam  spectan¬ 
tes  inveniuntur.  Galenus  jam  varias  illas  mutationes  cervi¬ 
cis  uteri  gravidarum  observavit  et  optime  foetuum  involucra 
descripsit.  Porro  de  consensu  uteri  et  mammarum  disse¬ 
ruit.  Sed  longum  est  singulas  Galeni  sententias  perlustrare: 
certe  semper  ex  ejus  libris  haurire  poterunt  artis  obstetri¬ 
ciae  periti. 


Sicut  saeculo  tertio  et  quarto  p.Ch.n.  respublica  Roma¬ 
norum  magis  magisque  cecidit,  ita  etiam  litterarum  artiumque 
cultus  mox  labefactatus  est.  Scripta  virorum  doctorum  jussu 
imperatorum  publice  igni  deleta ,  auctores  ipsi  patria  pulsi 
sunt.  Idcirco  pauci  exstiterunt  viri,  ex  quorum  scriptis  de 
statu  artis  obstetriciae  judicium  facere  possumus.  0  r  i  b  a  s  i  i, 
Nemesi  i,  Prisciani,  Tertulliani,  Aetii,  Pauli 
Aegi netae  libri  ad  nos  delati  sunt,  sed  artem  obstetriciam 
illis  temporibus  nullo  modo  perfectam  esse  intelligimus,  im- 
mo  crudeliter  foetus ,  novis  variisque  instrumentis  necati  et 
extracti  sunt,  propterea  quod  opiniones  perversae  pervulgatae 
erant  philosophorum,  inprimis  Diogenis,  qui  putabat,  inani¬ 
mata  nasci  animalia,  sed  cum  calore :  atque  insitum  calorem, 
simulatque  natum  est  animal,  animam  in  pulmones  attra¬ 
here.  Sed  non  est,  quod  de  omnibus  illorum  virorum  opi¬ 
nionibus  disseramus:  chirurgi  artem  obstetriciam  tunc 
exercere  solebant  ita,  ut  artis  nostrae  auctoritas  valde  immi¬ 
nuta  sit. 


A  saeculo  septimo  usque  ad  Initium 
saeculi  decimi  octavi. 

In  illis  regionibus  terrae,  ubi  ante  nonnulla  saecula 
artes  litteraeque  laete  floruerunt,  ne  vestigia  quidem  amplius 


inveniuntur.  Arabum  imperium  fere  maximam  partem 
orbis  terrarum  veteribus  noti  continet,  quare  artium  et  litte¬ 
rarum  cultus  inter  Arabes  efflorescit.  Artem  medicam  magni 
aestimabant  imperatores  atque  AI  Mansur,  humanissimus 
Arabum  princeps,  jam  saeculo  octavo  in  urbe  Bagdad 
academiam  medicam  instituit.  Serapion  sive  Janus 
Damascenus  nonnullos  de  arte  obstetricia  libros  nobis 
reliquit.  Jn  scriptis  ejus  „de  mulieribus,  quae  conceperunt, 
quomodo  possint  cognosci  gravidae  et  quid  eis  conveniat44 
et  „de  mulieribus,  quae  difficulter  pariunt44,  multa  de  con¬ 
ceptione  dicta  sunt,  quae  etiamnum  in  novissimis  artis  ob¬ 
stetriciae  enchiridiis  inveniuntur.  Ubi  autem  de  partu  ab¬ 
normi  loquitur  et  de  iis,  quae  impedire  solent  foetum  ma¬ 
turum,  sane  variae  opiniones  perversae  occurrunt.  R  h  a  z  e  s, 
qui  omnium  medicorum  illius  populi  tunc  celeberrimus  vi¬ 
detur  fuisse,  animum  ad  studium  artis  medicae  et  philo¬ 
sophiae  applicabat  tanto  ardore  et  tam  prospero  successu, 
secundante  praesertim  aetate,  quae  ipsi  profectior  contigit, 
ut  earum,  quas  exercuit,  artium  ad  perfectionem  atque  sum¬ 
mum  fastigium  procederet,  communisque  fieret  orientis  prae¬ 
ceptor,  ad  quem  veluti  digito  demonstratum,  scientiae  cu¬ 
pidi  ablegarentur,  et  ad  cujus  auctoritatem  rebus  in  contro¬ 
versis  medici  provocarent.  Arabes  autem,  quos  ab  omni 
aetate  severiores  uxorum  custodes  fuisse  constat,  obstetrici¬ 
bus  majorem  auctoritatem  tribuisse,  quam  medicis  artem 

obstetriciam  exercentibus  satis  probabile  est;  hanc  ob  cau¬ 
sam  istae  feminae  non  solum  parturientibus  opem  tulerunt, 
sed ,  si  etiam  aliis  malis,  quae  circa  mulierum  verenda  inci¬ 
dere  solent,  et  manus  auxilium  desiderant,  medendum  fuit, 
medicos  consilia  dedisse,  medicas  vero  manus  admovisse 
certum  est.  Avicenna,  quem  viri  docti  „principem  me- 
dicorum“  vocabant  multa  nova  de  re  obstetricia  nobis  tra¬ 
didit.  Ligaturas  funiculi  umbilicalis  quatuor  pollices  ab  um¬ 
bilico  faciendas  esse  dicit;  infantem  quotidie  esse  lavan¬ 
dum,  summam  denique  munditiem  commendat.  Mater  ipsa 
mammas  suas  infanti  praebeat  necesse  est,  quod  si  non  fiat, 
variis  facile  obnoxiam  esse  morbis  puerperam,  recte  con¬ 
tendit.  Jn  libro  de  generatione  embryonis  Avicenna  Aristo¬ 
telis  et  Galeni  praecepta  sequitur,  locutus  autem  „de  im- 
praegnatione  et  de  partu“  diaetam  aptam  gravidis  praescri¬ 
bit,  ut  impediat,  quominus  abortus  accedat.  Praeterea  eti¬ 
am  de  dilatatione  artificiosa  orificii  uteri,  de  adhibendo  unco 
de  extrahendis  secundinis  verba  facit.  Abulkasem  et  Aver- 
rhoes  de  versione  foetuum  aut  in  caput,  aut  in  pedes,  de 
perforatione  et  exsectione  foetus  disseruerunt.  Quamquam 
autem  plures  viri  docti,  quorum  illustrissimos  commemora¬ 
vimus,  rei  obstetriciae  in  scriptis  suis  mentionem  fecerunt, 
tamen  in  universum  artem  per  studia  Arabum  non  valde 
esse  locupletatam,  minime  mirandum  est,  propterea  quod 
medici  parturientibus  rarissime  auxilio  erant,  itaque  accura- 


tam  de  mechanismo  parius  cognitionem  sibi  parare  non 
poterant. 

Interea  in  occidentali  terrae  parte,  ubi  artium  littera¬ 
rumque  cultus  fere  exstinctus  erat,  studium  artis  medicinae 
et  chirurgiae  denuo  efflorescere  videbatur,  quamquam  eo 
usque  progressa  erat  consuetudo  medicinam  exercendi,  ut 
et  monachi  et  canonici  lucri  causa  medicinam  addiscerent. 
Monasterium  in  monte  Cassi  no  a  Benedicto  condi¬ 
tum,  nihil  aliud  erat,  quam  academia  medica,  ubi  arte  me¬ 
dica  et  chirurgica  instruebantur  monachi,  qui  per  certum 
aliquod  tempus  ibi  versati  in  provincias  migrabant,  ut  hanc 
artem  suam  exercerent.  Eodem  modo  multis  discipulis  gau¬ 
debat  schola  medica  Salernitana,  quae  autem  saeculo  de¬ 
cimo  quarto  ab  academia  Bononiensi  etParisiensi  su¬ 
perata  est.  Ars  obstetricia  illis  temporibus  a  viris  doctis 
prorsus  neglecta  est  et  quaecunque  de  hac  re  scripta  nobis 
relicta  sunt,  nil  novi  continent.  Tunc  medicus  quidam,  cu¬ 
jus  nomen  oblivione  dignum  est,  artem  obstetriciam  viros 
dedecere  dixit.  Mondini  de  Luzzi ,  Nicolaus  Bertrucci, 
maxime  chirurgiae  operam  dabant ,  Guy  de  Chauliac  autem 
artis  obstetriciae  rationem  habet.  Cohortatur  obstetrices 
iisque  praescribit,  quomodo  se  gerant,  ubi  partus  male  pro¬ 
cedat.  Deinde  loquitur  de  sectione  caesarea.  Incisionem 
in  sinistro  latere  cum  rasorio  secundum  longitudinem  facien¬ 
dam  esse  dicit,  quia  pars  illa  magis  libera  sit,  quam  dextra 

propter  hepar»  Petrus  de  la  Cerlata  primus  fuit,  qui  opera¬ 
tiones  obstetricias  manu  sua  instituit,  nam  de  semetipso 
dicit:  „Ego  saepe  in  hoc  casu  perforavi  caput,  et  digitum 
posui  in  capite  et  ipsum  extraxi/4  Narrat  etiam,  se  sectio-' 
nem  Caesaream  fecisse  in  linea  alba.  Quam  superstitiosas 
et  ridiculas  ceremonias  autem  illis  temporibus  fecerint  par¬ 
turientes,  inter  omnes  constat.  Initio  saeculi  decimi  quinti 
Yalescus  Tarentinus  nonnulla  de  arte  obstetricia  scrip¬ 
sit,  praecipue  ,,de  affectibus  partium  generationi  serventium, 
de  difficultate  partus,  de  regimine  praegnantium,  de  secun¬ 
darum  retentione.44  Mulier,  inquit,  in  virginitate  perseverans 
usque  ad  annum  vicesimum  quintum,  si  deinde  vel  paulo 
ante  concipiat,  difficulter  primogenitos  suos  pariet.  Primus 
de  erroribus  obstetricum  verba  facit,  ex  quo  libello  intelli- 
gimus,  obstetrices  tunc  arbitrio  suo  instituisse  versionem 
foetuum,  extractionem,  perforationem  aliasque  operationes. 
Johannes  Platerius  et  Jacobus  Forliensis  astrologicas  cum 
re  obstetricia  conjunxerunt  observationes.  Alii  auctores  ob¬ 
stetricibus  commendant,  ut  vehementissimas  conquassa¬ 
tiones  coxarum  instituant,  ubi  perversum  foetus  situm  cog¬ 
noverint.  Yae  miseris  feminis  tunc  parturientibus!  — 

Joh.  Mich.  Savonarola  de  difficultate  partus  agens, 
solum  naturalem  situm  esse  dicit,  ubi  caput  foetus  ante¬ 
cedat;  appellat  partum  non  naturalem,  sed  propinquum  na¬ 
turali,  ubi  pedes  antecedant.  Mulieres  partum  sibi  promo- 


vere  facilioremque  reddere  dicit  saltationibus  et  vehemen¬ 
tibus  corporis  motionibus.  Antonius  Benivienius  optime  de 
abditis  morborum  causis  scripsit  et  ipse  operationes  obste¬ 
tricias  exercuisse  dicitur.  Adsunt  ex  illo  tempore  nonnulli 
libri,  tabulis  pictis  instructi,  ubi  etiam  forma  uteri  delineata 
est.  Alexander  Benedettus  multas  dissectiones  anatomicas 
cadaverum  humanorum  instituit  atque  descripsit,  quare  Hal- 
lerus  eum  „restauratorem  anatomiae“  vocat.  Initio  saeculi 
decimi  quinti  Eucharius  Rhodion  de  partu  hominum  scrip¬ 
sit.  Vario  situ  foetum  in  utero  versari  recte  commemorat. 
Quid  parturientibus  maxime  agendum  et  quomodo  aegre 
parientibus  subveniendum,  quomodo  secundinae  a  parienti- 
bus  sint  eximendae,  si  sponte  non  discesserint,  non  inepte 
exponit.  Nec  minus  Ambrosius  Paraeus  laudandus  est. 
Sectionem  caesaream  semper  exitum  letalem  habere  con¬ 
tendit,  quam  idcirco  nunquam' instituendam  esse  dicit.  For¬ 
cipem  ad  extrahendas  molas  et  varia  uteri  specula  describit. 
Franciscus  Rousset  bonum  libellum  de  hysterotomia 
nobis  reliquit.  Quinquies  jhanc  operationem  se  fecisse  nar¬ 
rat,  cui  rei  autem^  fidem  habere  non  possumus.  Tantis 
laudibus  de  hac  operatione  locutus  est,  ut  multi  chirurgi 
eam  instituerent,  • —  sed  eventus  non  exoptatus  erat.  Fa¬ 
bricius  Hildanus  in  scriptis  suis  de  tristi  statu  artis  obste¬ 
triciae  conqueritur.  Vituperat  fascias ,  quibus  obstetrices 
involvere  solebant  infantes  et  noxias  hujus  malae  consuetu- 


dinis  sequelas  bene  enarrat.  Forcipem  novam  invenit.  Prae¬ 
terea  contendit,  pelvim  parturientium  distractis  cartilagini¬ 
bus  distendi.  Felix  Platerius  descriptionem  partium  geni¬ 
talium  muliebrium,  tabulis  aeneis  instructam,  edidit;  de 
partu  serotino  et  de  superfoetatione  disseruit;  historiam 
denique  graviditatis  abdominalis  enarrat;  abscessu  per  con¬ 
gestionem  in  abdomine  formato ,  singula  foetus  ossa  sup¬ 
puratione  remota  sunt.  Thomas  Bartholinus  egregie  de 
partu  humano  et  de  secundinarum  retentione  scripsit;  negat 
superfoetationem  unquam  locum  habuisse  atque  theoriam 
liancce  ineptam  esse  argumentis  comprobare  studet.  Cete¬ 
rum  de  obstetricum  officiis  copiosius  disseruit.  Harvey , 
illustrissimus  illius  temporis  medicus,  qui  primus  sanguinis 
circulationem  cognovit,  bene  de  conformatione  et  nutritione 
foetuum  judicavit.  Mauriceau  artem  obstetriciam  Pa¬ 
risiis  per  multos  annos  exercuit,  in  eaque  arte  eminuit. 
In  anatomia  mediocris,  neque  felix  in  novis  instrumentis 
inveniendis  maximam  laudem  meruit,  quod  foetum  male  de 
utero  exitum  molientem  in  pedes  dirigendum  esse  docuit, 
jussit  etiam  partum  praecipitari,  quoties  metrorrhagia  peri¬ 
culosa  accesserit.  Johannes  Bohn,  Lipsiensis,  optimo  suc¬ 
cessu  arti  obstetriciae  operam  dedit.  In  libro  suo  de  abortu 
salutari  demonstrat,  nullo  alio  modo  haemorrhagiam  uteri 
posse  sisti,  quam  ita,  ut  abortus  excitetur.  Sibi  persuasum 
esse  dicit,  uterum  non  propter  magnitudinem  foetus  maturi 


ad  'contractiones  concitari,  sed  propterea  quod  foetus  ma¬ 
turus  sufficiente  oxygenii  copia  careat.  Dissectionibus  in¬ 
stitutis  invenit,  uterum  gravidum  in  parietibus  crassiorem 
fieri.  In  alio  libro  de  renunciatione  vulnerum  perlustrat 
signa,  quibus  cognoscere  possumus  utrum  infans  post  par¬ 
tum  vixerit1,  annon;  ibi  dokimasiae  pulmonum  hy- 
drostaticae  mentio  fit,  cui  tamen  non  maximam  videtur 
(libuisse  auctoritatem.  Superest,  ut  viri  docti  Portalius  et 
Ruyschius  commemorentur.  Paulus  Portalius,  qui  artis 
obstetriciae  peritissimus  magnis  laudibus  ornatur,  nunquam 
partum  acceleravit  ideoque  valde  vituperavit  obstetrices  secus 
facientes.  Fredericus  Ruyschius  eodem  modo  ab  auctoribus 
laudatur.  Diligentissimas  de  uteri  structura  indagationes  in¬ 
stituit,  ibique  primus  fibras  musculosas  cognovit.  Obste¬ 
tricibus  vetat ,  secundinas  extrahere ,  nisi  forte  facili  negotio 
possint  auferri;  nam  inversio  uteri  illis  temporibus  non  raro 
orta  esse  dicitur. 

Si  autem  de  toto  hocce  de  stadio  (a  saeculo  VII  usque 
ad  saeculum  XVIII)  quoad  artis  obstetriciae  cultum  senten¬ 
tiam  pronuntiare  nobis  licet,  sane  profiteri  debemus,  artem 
nostram  longo  illo  tempore  parva  tandummodo  incrementa 
cepisse. 


A  saeculo  decimo  octavo  usque  ad 

nostros  dies. 

Quamquam  in  hoc  ultimo  stadio  ars  obstetricia  valde 
locupletata  est,  atque  imprimis  recentiori  tempore  ad  mag¬ 
nam  perfectionis  gradum  pervenit,  tamen  hanc  partem  in 
pauca  conferre  studebo,  ne  quis  dicat,  me  duitius  commo¬ 
rari  in  rebus  notis  ac  tritis.  Nomen  Deveniri ,  qui  primus 
hujus  aetatis  auctor  nobis  occurrit,  etiamnum  in  arte  obste¬ 
tricia  invenitur,  nam  diametri  obliqui  aperturae  pelvis  supe¬ 
rioris  Deventerici  vocantur.  Hic  medicus  bene  de  obliquo 
uteri  situ  disseruit.  Sedile  obstetricium  et  pessaria  non¬ 
nulla  describit,  quae  nunc  non  amplius  commemorantur. 
Andreas  Levret ,  Guilielmus  Smellie,  Stem,  Van  Doeveren, 
Baudelo equius  saeculo  decimo  octavo  arti  obstetriciae  dede¬ 
runt  operam.  Ex  variis  autem  sedilibus  obstetriciis,  quae 
singuli  illi  auctores  descripserunt,  intelligimus ,  perversas 
opiniones  etiam  tunc  locum  habuisse.  Forcipes  multae 
parum  accommodatae  inveniuntur,  quarum  tantummodo  atro¬ 
cem  Baudelocquii  junioris  Cephalotriben  commemoremus, 
neutiquam  eam  laudantes,  immo  fabris  ferrariis  et  operariis 
commendantes. 

Transgredior  nunc  ad  novissima  tempora.  Saeculo 
undevicesimo  permulti  viri  docti  exstiterunt,  qui  arti  obste¬ 
triciae  operam  navarunt,  neque  vero  omnium  horum  auc¬ 
torum  mentionem  facere  mihi  proposui.  Praestantissimos 


quosque  commemoravisse  sufficiat.  Boer ,  Osiander ,  Sie- 
boldius ,  Naegelius,  Joergius,  Carus  artem  ad  eam  perfec¬ 
tionem  et  auctoritatem  perduxerunt,  qua  nunc  gaudet.  Su- 
perest,  ut  artem  obstetriciam  nostram  paucis  perlustre¬ 
mus,  qua  in  re  illustrissimi  Joergii  doctrinam  sequamur, 
quippe  quae,  ut  nostra  quidem  fert  opinio,  summis  laudi¬ 
bus  digna  sit.  Joergium  quum  artem  obstetriciam  univer¬ 
salem,  tum  praecipue  physiologicam  ejus  partem  locupleta¬ 
visse,  inter  omnes  constat.  Optimam  descriptionem  pelvis 
et  partium  genitalium  muliebrium  litteris  mandavit.  De 
menstruatione  et  de  conceptione  novas  gravesque  sententias 
tradidit.  Superfoetationis  theoriam  certis  rationibus  com¬ 
motus  rejicit.  Graviditatem  nec  non  foetuum  conformatio¬ 
nem  optimo  successu  perscrutatus  est.  Partus  mechanis¬ 
mum  causasque  dynamicas  primus  omnium  auctorum  peni¬ 
tus  cognovit.  Pathologicas  graviditatis  et  partus  disquisitio¬ 
nes  quam  accuratissimas  instituit,  multas  novas  atque  inau¬ 
ditas  morborum  causas  commemorans.  Quoad  diaetam  et 
therapiam  et  gravidarum  et  parturientium  et  neonatorum 
dignus  est,  quem  imitentur,  quicunque  artem  obstetriciam 
exercent.  Praeterea  forcipem  optimam,  perforatorium,  alia 
instrumenta  obstetricia  ei  debemus.  Quid  multa?  Certe 
per  omnia  saecula  illustrissimi  Joergii  nomen  jure  merito¬ 
que  conservabitur! 


• 

.  De  novo  parturientium  lecto. 

\ 

Sicut  medicinae  et  chirurgiae  peritus  eo  felicior  est, 
quo  magis  proverbium  istud  sequitur  ,  simplex  veri  esse 
sigillum,  ita  hoc  praecipue  etiam  de  eo  dicendum,  qui  artem 
obstetriciam  exercet.  Hanc  ob  causam  illustrissimus  Joer- 
gius,  artem  obstetriciam  profitentium  suae  aetatis  haud 
dubie  princeps  tam  prospero  successu  per  longam  annorum 
seriem  artem  suam  excoluit ,  quippe  qui  parturientibus 
auxilians  quam  simplissimam  agendi  rationem  conjunxerit 
cum  prudentia  et  habilitate.  Docet  hic  vir,  ex  quovis  lec¬ 
tulo  facile  posse  construi  cubile  transversum,  neque  quis¬ 
quam  erit,  qui  hoc  neget.  Ita  autem  mulier  parturiens  si 
versio  aut  alia  operatio  instituenda  est,  a  cubili  suo  ad 
lectum  transversum  recens  paratum  manibus  transportari 
debet,  quod  non  sine  incommodo  mulieris  vehementissimis 
antea  defatigatae  doloribus  fieri  potest.  Equidem  semper 
istam  transportationem  aegre  ferebam.  Diu  itaque  mecum 
reputavi ,  qua  ratione  incommodum  istud  tolleretur  atque 
quaestioni  huicce,  mihi  a  me  met  ipso  propositae  respon- 

dere  mihi  quiclem  videbatur  delineatio  figurae,  quae  huic 
libello  adjecta  est.  Parturientes ,  etiamsi  omnia  bene  pro¬ 
cedant,  hoc  lecto  uti  possunt:  sin  vero  operatio  aliqua  in¬ 
stituenda  est,  id  quod  cuique  parturienti  facile  accidere 
potest,  —  demas  inferiorem  lecti  partenTatque  illico  habe¬ 
bis  lectum  transversum. 

Viris  artis  obstetriciae  peritis,  lectulum  huncce  propono, 
ut  ipsi  judicent,  utrum  adhibendus  sit  in  aedibus  maeeuticis, 


annon. 


Explicatio  figuraram. 


Fig.  I.  Totius  lectuli  delineatio. 

aaa)  pars  superior, 
bbb)  pars  inferior. 

cc)  Unci,  cochlea  mobili  affixi,  quibus 
utraque  lecti  pars  conjungitur. 

Fig.  II.  Lecti  pars  superior  ;  lectus  transversus. 

dd)  Pulvinar  Joergianum  excavatione  se¬ 
milunari  (ff)  instructum, 
ee)  Cervical, 

Fig.  III.  Lecti  pars  inferior  (vid.  Fig  I.) 
cc)  Unci  reclinati. 


Curriculum  vitae. 


Natus  sum  Budissae  anno  h.  s.  vicesimo  septimo  atque 
ipsis  Idibus  m.  Maji;  parentibus  gaudeo  vivis  Godofredo  Im- 
manuel  patre,  vectigalium  praefectu ;  matre  e  gente  Heinicke. 
Primis  disciplinae  scholaris  germinibus  a  parentibus  imbu¬ 
tus  sum.  Exemplum  patris,  qui  summo  litterarum  studio 
deditus  semper  in  doctrinis  versatur,  tantam  in  me  puerum 
habuit  vim,  ut  et  ipse  studiis  ingenuis  delectari  cupiens, 
litteris  operam  navare  mihi  proponerem.  Itaque  primum 
scholas  progymnasii  Fribergensis  frequentavi,  deinde  anno 
h.  s.  XL  scholae  Torgo vanae  traditus  sum,  unde  post  an¬ 
num  integrum  in  patriam  rediens  scholam  Budissinam  adii. 
Ibi  per  IV  inde  annos  a  Hoffmanno,  Muellero,  Jaehnio, 
Dresslero ,  Kochio  aliisque  praeceptoribus  litteris  imbu¬ 
tus  sum. 

Anno  h.  s.  XLV  ejusque  m.  Octobr.  die  XXI  in  universi  - 
tatem  Lipsiensem  receptus  numero  civium  academicorum 
adscriptus  sum  Exc.  Guenthero  t.  t.  Bectore  Magnifico,  at¬ 
que  elementis  doctrinae  medicae  et  philosophiae  principiis 
eo  ordine  instructus  sum,  ut  in  rebus  botanicis  et  zoolo- 


gicis  Schwaegrichenius  et  Poeppigius,  in  physicis  et  in  ana¬ 
tomicis  Excc.  Weheri  fratres ,  in  logica  Exc.  Drobischius,  in 
psychologia  Magnif.  Hartensteinius  praeceptores  mihi  fuerint; 
praeterea  scholis  adfui  chemicis  Excc.  Kuehnii  atque  Erd- 
manni,  physiologicis  Exc.  Weberi.  Ab  Excc.  Weberis  artem 
corporum  dissecandorum  accepi,  ab  Exc.  Kuehnio  chemiam 
practicam.  De  materia  medica  Exc.  Braunium,  de  patho- 
logia  et  therapia  Excc.  Ceruttium  et  Braunium,  de  psychi- 
atria  Exc.  Radium  disserentes  audivi.  Chirurgiae  artisque 
obstetriciae  leges  et  theoreticas  et  practicas  debeo  Exc. 
Guenthero  et  111.  Joergio;  diagnosticen  physicalem  Exc. 
Bockio,  quo  quidem  etiam  in  obductionibus  mortuorum  rite 
instituendis  praeceptore  usus  sum.  Scholas  clinicas  111. 
Claro  et  Exc.  Guenthero  ducibus  frequentavi;  scholam  ob¬ 
stetriciam  regiam  in  Instituto  Trieria  no  sub  111.  Joergii 
auspiciis  colui,  exercitationes  policlinicas  medicas  Exc.  Ge- 
ruttio  et  Braunio ;  legibus  denique  medicinae  forensis  in¬ 
structus  sum  ab  Exc.  Wendlero. 

Quibus  praeceptoribus  omnibus  propter  insignem  erga 
me  benevolentiam  et  humanitatem  gratias  persolvo  maximas, 
quantumque  iis  debeam  pio  gratoque  animo  semper  re¬ 
cordabor. 


In  examine  pro  Baccalaureatu  (d.  3  m.  Mart.  ann. 
censuram  secundam, 

In  examine  rigoroso  (d.  5  m.  Aug.  ann.  1848) 
censuram  secundam  cum  laude, 
In  examine  obstetricio  (d.  14  m.  Aug.  1848) 
censuram  secundam  accepi. 


\ 

Theses  defendendae. 


♦ 

I.  Digitalem  in  hypertrophia  cordis  adhibitam  magis 

noxiam  esse,  quam  salutarem. 

II.  Propter  pneumoniam  venaesectionem  nunquam  esse  in¬ 

stituendam. 

III.  Febrem  puerperalem  pyaemiae  similem  esse. 

IV.  Menstruationem  certum  pubertatis  signum  non  esse. 


\ 


